Ritratt: Jason Borg .td_uid_2_615ac768467e1_rand.td-a-rec-img{text-align:left}.td_uid_2_615ac768467e1_rand.td-a-rec-img img{margin:0 auto 0 0} Il-Prim Ministru Robert Abela qal li l-Gvern qiegħed iħares lejn iktar investiment u xogħol għall-ħaddiema. Huwa qal dan waqt laqgħa ta' konsultazzjoni fil-Berġa ta' Kastilja mal-Kamra tan-Negozji Żgħar u Medji. Il-punti diskussi f'din il-laqgħa kienu l-aċċess u s-sostenn għan-negozji mis-sistema finanzjarja. Il-Prim Ministru tkellem dwar l-isfidi li qed jaffaċċjaw in-negozji fosthom in-nuqqas ta' ħaddiema għall-karrieri ġodda li qed jinħolqu. Huwa ħeġġeġ lir-rappreżentanti tan-negozji biex jagħtu l-kontribut tagħhom fil-bidliet li trid tagħmel Malta fil-qasam tad-dekarbonizazzjoni. Il-President tal-Kamra tan-Negozji Żgħar u Medji Paul Abela qal li filwaqt li Malta għelbet l-isfidi tal-pandemija, anke permezz tal-għajnuniet tal-gvern, hemm bżonn li jiġu indirizzati sfidi ġodda biex is-settur tan-negozji jkompli jirpilja u jikkontribwixxi għall-ekonomija tal-gżejjer Maltin. Preżenti għal din il-laqgħa kien hemm il-Ministru għall-Finanzi u x-Xogħol Clyde Caruana u l-Ministru għall-Enerġija, l-Intrapriża u l-Iżvilupp Sostenibbli Miriam Dalli. .td_uid_3_615ac7684746e_rand.td-a-rec-img{text-align:left}.td_uid_3_615ac7684746e_rand.td-a-rec-img img{margin:0 auto 0 0}